Annex II 1 European Securities and Markets Authority (Paris) Competences and Activities Areas of Union competence deriving from the Treaty (Article 114 of the Treaty on the Functioning of the European Union) Competences of the Authority (Regulation (EU) No 1095/2010 of the European Parliament and of the Council and Regulation (EC) No 1060/2009 of the European Parliament and of the Council) The European Parliament and the Council shall, acting in accordance with the ordinary legislative procedure and after consulting the Economic and Social Committee, adopt the measures for the approximation of the provisions laid down by law, regulation or administrative action in Member States which have as their object the establishment and functioning of the internal market. 
ADB057230HU04-15PP-CH066-15APCFIN-RAS-ESMA_2014-TR.docx 2015.9.8. Európai Értékpapír-piaci Hatóság (Párizs) Hatáskör és tevékenységek II. melléklet 1 A Szerződésből eredő uniós hatáskör (az Európai Unió működéséről szóló szerződés 114. cikke) A Hatóság hatásköre (az Európai Parlament és a Tanács 1095/2010/EU rendelete és 1060/2009/EK rendelete) Az Európai Parlament és a Tanács rendes jogalkotási eljárás keretében és a Gazdasági és Szociális Bizottsággal folytatott konzultációt követően elfogadja azokat a tagállamok törvényi, rendeleti és közigazgatási rendelkezéseinek közelítésére vonatkozó intézkedéseket, amelyek tárgya a belső piac megteremtése és működése Feladatok − Szabályozástechnikai standardtervezetek kidolgozása. − Végrehajtás-technikai standardtervezetek kidolgozása. − Útmutatók és ajánlások kiadása. − Ajánlások kiadása, ha a hatáskörrel rendelkező tagállami hatóság nem alkalmazza vagy az uniós joggal vélhetően ellentétes módon alkalmazza az ágazati előírásokat. − A hatáskörrel rendelkező hatóságoknak bizonyos vészhelyzetekben egyedi határozatok címzése, továbbá a hatáskörrel rendelkező hatóságok közötti, a határokon átnyúló eseteket érintő nézeteltérések rendezése. − A közvetlenül alkalmazandó uniós jogot érintő ügyekben a Hatóság a pénzügyi piaci szereplőknek címzett egyedi határozatokat hoz a következő esetekben: i. ha egy hatáskörrel rendelkező tagállami hatóság nem alkalmazza vagy az uniós joggal vélhetően ellentétes módon alkalmazza az ágazati előírásokat, illetve hatáskörrel rendelkező tagállami hatóság nem teljesíti a Bizottság hivatalos véleményében foglaltakat; ii. bizonyos vészhelyzetekben, amennyiben egy hatáskörrel rendelkező tagállami hatóság nem teljesíti a Hatóság elfogadott határozatát; vagy iii. a hatáskörrel rendelkező hatóságok közötti, a határokon átnyúló eseteket érintő nézeteltérések rendezése esetén, amennyiben a hatáskörrel rendelkező hatóság nem teljesítette a Hatóság határozatát. − Vélemény terjesztése az Európai Parlament, a Tanács vagy a Bizottság elé a hatáskörébe tartozó minden kérdésben. − A ráruházott feladatok elvégzéséhez szükséges információk összegyűjtése a pénzügyi piac szereplőiről. − Közös módszertan kidolgozása a termékjellemzők és a forgalmazási folyamatok által a pénzügyi piaci szereplők pénzügyi helyzetére és a fogyasztók védelmére gyakorolt hatások értékelésére. − Központilag hozzáférhető adatbázis fenntartása a nyilvántartott pénzügyi piaci szereplőkről a hatáskörébe tartozó területen, az ágazati jogszabályok által meghatározott esetekben.